**NOTĂ INFORMATIVĂ**

**cu privire la aprobarea proiectului de lege**

**privind modificarea şi completarea unor acte legislative**

|  |
| --- |
| **1. Temeiul iniţierii procesului de elaborare, autorul proiectului** |
| Proiectul hotărîrii Guvernului cu privire la aprobarea modificărilor și completărilor ce se operează în Codul contravenţional şi Codul penal este elaborat de Ministerul Afacerilor Interne, în vederea ajustării şi actualizării actului normativ respectiv,ca rezultat al înăspririi sancţiunilor pe faptul conducerii vehiciculului în stare de ebrietate. |
| **2. Scopul şi obiectivele urmărite prin adoptarea actului normativ, principalele prevederi ale proiectului** |
| Securitatea traficului rutier prezintă un interes public major, fapt pentru care asigurarea securităţii în aspectul dat este o obligaţie pozitivă a statului. Unitatea de transport reprezintă o sursă de pericol sporit, conducătorul auto având obligaţia de a respecta anumite reglementări impuse de autorităţi în evitarea riscurilor rezultate din utilizarea autovehiculelor. În contextul dezideratului Republicii Moldova privind aderarea la Uniunea Europeană, un rol important revine modernizării sectorului transporturilor, în special sub aspectul sporirii securităţii traficului rutier. În luna martie a anului 2010, Republica Moldova, semnînd rezoluţia ONU privind declararea anilor 2011-2020 ,,Decada acţiunilor în domeniul siguranţei rutiere”, şi-a asumat responsabilităţile ce decurg din aceasta, printre care şi obiectivul de a reduce cu 50% numărul deceselor ca urmare a accidentelor pînă în anul 2020.Reieşind din seriozitatea problemelor cu care se confruntă Statul la acest capitol, Guvernul, prin Hotărîrea nr.1214 din 27 decembrie 2010, a aprobat Strategia naţională pentru siguranţă rutier, care stabileşte drept obiectiv prioritar constituirea unei baze pentru o politică de siguranţă rutieră eficientă şi durabilă, ce include organizarea domeniului siguranţei rutiere din punct de vedere strategic şi instituţional, crearea unui sistem eficient de management în domeniul siguranţei traficului rutieră, implementarea sistemelor automatizate de supraveghere şi aplicare a amenzilor în traficul rutier, precum şi creşterea gradului de conştientizare a siguranţei rutiere la nivel naţional.  Respectiv, tendința organelor de drept de combatere a numărului accidentelor rutiere și faptelor ilicite în domeniul siguranței rutiere este în continuă perfecționare.În context, în scopul responsabilizării participanţilor la trafic, în vederea conformării la prevederile normelor de siguranţă rutieră, în vederea neadmiterii derogării de la normele stabilite, manifestate inclusiv prin conducerea vehiculului în stare de ebrietate, se instituie necesitatea intervenirii la nivel legislativ, de instituire a unui mecanism eficient de combatere a acestui flagel, prin modificarea şi completarea unui set de acte legislative şi normative.Astfel, în Codul contravenţional al Republicii Moldova se instituie o măsură de siguranţa, prin introducerea unui articol nou „Articolul 4398. Ridicarea provizorie a permisului de conducere a vehiculelor”.Ridicarea provizorie a permisului de conducere a vehiculelor constă în interzicerea temporară persoanei fizice de a conduce vehicule prin ridicarea permisului de conducere pînă la pronunţarea hotărîrii judecătoreşti asupra cauzei. Ridicarea provizorie a permisului de conducere a vehiculelor are drept scop înlăturarea unei stări de pericol şi/sau prevenirea săvîrşirii unor fapte socialmente periculoase în traficul rutierInstanţa de judecată examinează în cel mult 3 zile de la data depunerii demersului agentului constatator cu privire la ridicarea provizorie a permisului de conducere a vehiculelor, cu emiterea unei încheieri sau respinge demersul cu restituirea permisului. Termenul executării măsurii de siguranţă de ridicare provizorie a permisului de conducere a vehiculelor, se include în termenul de executarea a sancţiunii de privare de drept special de a conduce vehicule.Totodată, în titlul articolului 233 Cod contravenţional, precum şi în conţinutul normei, după sintagma „*stare de ebrietate produsă de alcool*” se propune completarea cu cuvintele „*sau sub influenţa alcoolului*”.Această completare este necesară în contextul modificărilor operate la art.1 a Legii nr. 713/2001 privind controlul și prevenirea consumului abuziv de alcool, consumului ilicit de droguri și de alte substanțe psihotrope, prin care noţiunea de *testare alcoolscopică* fiind reformulată, astfel încît prin testare efectuată cu ajutorul mijloacelor tehnice omologate și verificate metrologic se stabileşte doar concentrația de alcool în aerul expirat de persoana testată, fără a stabili starea de ebrietate și natura ei.Or, potrivit prevederilor art.13412 Cod penal, prin stare de ebrietate alcoolică cu grad minim se înţelege starea persoanei care are concentraţia de alcool în sînge de la 0,3 pînă la 0,5 g/l sau concentraţia vaporilor de alcool în aerul expirat de la 0,15 pînă la 0,3 mg/l. În atare circumstanţe, legea penală conferă calitate de probă ambelor mijloace, a testării alcoolscopice şi examinării medicale, în acest sens reglementează mecanismul şi Regulamentul privind modul de testare alcoolscopică şi examinare medicală pentru stabilirea stării de ebrietate şi naturii ei, aprobat prin Hotărîrea Guvernului nr.296 din 16.04.2009.Totodată au fost operate modificări la capitolul sancţionării, prin micşorarea termenului de privare de drept special de a conduce vehicule de la 2 la 3 ani, pînă la termenul de la 6 luni la 1 an.Acest fapt, se motivează prin faptul asigurării respectării principiului proporţionalităţii la atragerea la răspundere contravenţională faţă de legea penală, precum şi asigurării respectării principiului inevitabilităţii răspunderii.Totodată, se propune includerea agravantei, prin săvîrşirea acţiunilor prevăzute la alineatele (1)–(21), repetat în cursul aceluiaşi an calendaristic de către o persoană sancţionată deja pentru această contravenţie, dacă fapta nu constituie infracţiune, cu majorarea sancţiunii contravenţionale sub formă de amendă, precum şi cu introducerea sancţiunilor alternative sub formă de muncă neremunerată în folosul comunităţii pe o durată de la 40 la 60 de ore, sau cu arest contravenţional pe un termen de 15 zile, în toate cazurile cu privarea de dreptul de a conduce vehicule pe un termen de la 2 la 3 ani.Concomitent, se propune înăsprirea sancţiunii prevăzută la articolul 318 Cod contravenţional cu muncă neremunerată în folosul comunităţii de la 40 la 60 de ore sau cu arest contravenţional pe un termen de la 7 la 15 zile, din considerent că redacţia actuală, nu corespunde cu scopul normei, din motiv că sancţiunile pentru savîrşirea unei contravenţii depăşeşte cuantumul sancţiunii prevăzute la art.318, ceea ce constituie o derogare de la principiul proporţionalităţii.Cu referință la competențele legale ale organului de constatatre privind documentarea infracțiunilor legate de conducerea vehiculelor de către persoane aflate în stare de ebrietate, potrivit art.424 Cod contravențional, dacă în procesul examinării cauzei contravenţionale contravenţionale, constată că încălcarea conţine elementele constitutive ale infracţiunii, agentul constatator remite materialele procurorului sau ofiţerului de urmărire penală, după competenţă.Respectiv, organul de urmărire penală, inițiază procesul penal și, după acumularea materialelor, emite cauza în adresa Procurorului, care în limitele competenţei sale, exercită sau, după caz, conduce în numele statului urmărirea penală, reprezintă învinuirea în instanţă. Procurorul care participă la judecarea cauzei penale are funcţie de acuzator de stat.Astfel, constatarea, examinarea și sancționarea persoanelor care conduc vehiculul în stare de ebrietate, este de competența mai multor organe ale statului, care despre finalitatea cauzei, nu informează organul constatator, ultimul fiind în imposibilitate de a asigura o evidență a motivelor încetării, clasării cauzelor penale, sau emiterii altor hotărîri/sentințe.La capitolul aplicării frecvente, de către Procuror (a.2016 – 21% din cazuri; a.2017 – 12,4%) și instanțele de judecată, a prevederilor art. 55 Cod penal (liberarea de răspundere penală cu tragerea la răspundere contravenţională).În contextul celor expuse, se impune necesitatea operării modificărilor în Legea penală a Republicii Moldova, prin includerea în textul art.55 Cod penal, dupa sintagma ”256” a sintagmei ”art.264 alin.(2), (4), (6), art.2641”, respectiv în cazul pornirii urmării penale pe semnele elementelor constitutive ale infracțiunii prevăzute la art.264 alin.(2), (4), (6) şi art.2641 Cod penal, nu se va putea recurge la aplicarea art.55, ceea ce, în consecință va asigura aplicarea corectă și uniformă a legii, fără a avea posibilitatea eschivării de la răspundere penală. Concomitent, în partea generală a Codului penal se introduce un articol nou, „Articolul 651. Privarea de dreptul de a conduce mijloace de transport”, care defineşte noţiunea pedepsei de dreptul de a conduce mijloace de transport, termenele şi modul de aplicare a acesteia.Unul din actele legislative propus spre completare, urmare implementării mecanismului care stă la baza proiectului, este şi Legea nr.131 din 07.06.2007 privind siguranţa traficului rutier, în care se propune introducerea unui articol nou: „Articolul 211. Anularea permisului de conducere”, prin stabilirea criteriilor care constituie temei de anulare.Iar, permisul de conducere anulat poate fi redobîndit după decăderea temeiurilor de anulare a acestuia, la prezentarea unei dovezi în acest sens, prin susţinerea de către titular, în condiţii generale, a examenului de calificare la autoritatea competentă, pe categorii şi subcategorii de vehicule solicitate, după frecventarea, în cazurile stabilite a unui program probaţional pentru corectarea comportamentului social sau a unui curs de instruire antialcoolică şi antidrog.Organele care asigură executarea cu pedeapsă penală sau sancţiune contravenţională deprivare de dreptul special de a conduce vehicule, vor remite neântârziat permisele de conducere ridicate la autoritatea competentă pentru anularea acestora.” |
| **3. Fundamentarea economico-financiară** |
| Implementarea amendamentelor propuse nu implică cheltuieli financiare. |
| **4. Respectarea transparenţei în procesul decizional** |
| În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului hotărîrii Guvernului cu privire la aprobarea modificărilor și completărilor ce se opereazăîn Hotărîrea Guvernuluinr. 1310 din 31 octombrie 2003 este plasat pe pagina oficială a Ministerului Afacerilor Interne, în directoriul Transparenţa decizională/Consultări publice. |

**Ministru Alexandru JIZDAN**